दक्षिणी ध्रुव अंटार्कटिक में पाये जाने वाले पेंगुइन अत्यंत सीधे, शर्मीले होते हैं और मनुष्यों को देखकर कुछ डर से जाते हैं। वे मनुष्यों से दूर भागने के कारण ही पेंगुइनों पर शोध करने वाले उनके स्वभाव, स्वास्थ्य और दबाव स्तर स्ट्रेस आदि के विषय में अधिक जानकारी नहीं जुटा पा रहे हैं। उपरोक्त समस्याओं को ध्यान में रखते हुए फ्रांस के स्ट्रासबर्ग यूनिवर्सिटी के वैज्ञानियों ने एक अनोखे तरीके का पता लगाने में सफल हो गए हैं। शोधार्थियों ने दल के नेता वेवन ले माहो के निर्देशन में एक रोबो-पेंगुूइन तैयार करने में सफलता प्राप्त कर ली है । इस रोबो-पेंगुइन के फर का रंग स्लेटी और पंखों का रंग काला,सफेद होता है। यह रोबो पेंगुइन धीरे से वास्तविक पेंगुइनों के बीच में पहुँच जाता है और वह भी वास्तविक पेंगुइनों को बिना कोई तकलीफ पहंुचाये हुए। रोबो पेंगुइनों में लगे रेडियो टैग के माध्यम से असली पेंगुइनों के स्वभाव,स्वास्थ्य और स्ट्रेसस्तर की जानकारियों के संकेत देते हैं, जिनसे विज्ञानी पेगुइनों के संबंध में उपरोक्त जानकारियाँ प्राप्त कर ले रहे हैं। इस शोध से अन्य चिड़ियों और प्राणियों के विषय में उन्हीं जैसे रोबोटो के द्वारा उनके अध्ययन की सुविधा जुटा सकेंगे।